независим клиент на пазара на Съюза, установени на база CIF (стойност, застраховка и навло), със съответните корекции за разходите за внос; и
 2)
 среднопретеглените продажни цени на включените в извадката производители от Съюза по вид на продукта за несвързани клиенти на пазара на Съюза.
 (286)
 Комисията сравни на цените поотделно за всеки вид на продукта по отношение на сделки на едно и също ниво на търговия, при необходимост със съответните корекции и след приспадането на направените намаления и отстъпки.
 (287)
 Сравнението по видове беше съсредоточено върху сравнение на CFPP, независимо от използваната суровина. Друга характеристика, която Комисията взе предвид, е дали даден продукт е предмет на „двойно отчитане“ в повечето държави членки. За Германия, където се използва различен начин на изчисляване на ефикасността на намаляване на емисиите на СО2, Комисията също така взе предвид тази специфична характеристика на германския пазар.
 (288)
 Комисията отбеляза, че някои индонезийски износители са докладвали за износ в ЕС без сертификат (известен като „RED сертификат“), който се изисква съгласно Директивата относно енергията от възобновяеми източници, за да може биодизелът да бъде отчетен в рамките на задължението за смесване в ЕС. Комисията счете, че тези продажби са в пряка конкуренция с продажбите на промишлеността на Съюза с такъв RED сертификат, тъй като този внос е бил в свободно обращение и техническите спецификации на продукта са същите.
 (289)
 Комисията установи, че в повечето случаи крайният потребител на биодизел не е наясно, нито се интересува от изходната суровина, използвана за производството му, но изисква продуктът да изпълнява изискване за определено максимално равнище на CFPP. Това равнище варира в зависимост от сезона и климатичните условия. През летните месеци и в по-топлите региони могат да бъдат продавани продукти с по-високо равнище на CFPP, докато през зимните месеци и в по-студените райони се изисква биодизел с по-ниски равнища на CFPP.
 (290)
 С оглед на по-високото равнище на CFPP на чистия ПМЕ (обикновено CFPP +13), той обикновено не се смесва само с минерално дизелово гориво, а се смесва с други видове биодизел с по-ниски равнища на CFPP, за да се получи първо смес със CFPP +5 или CFPP 0, която след това се смесва с минерално дизелово гориво.
 (291)
 Количеството ПМЕ, използвано в смес, зависи от сезона и местоположението в Европа. В южна Европа през зимата се използва CFPP -5, а през лятото — CFPP +5. В северна Европа през зимата се използва CFPP -10, а през лятото — CFPP 0. Колкото по-висока е граничната температура на филтруемост през студен филтър (СFРР), толкова по-голям е процентът на ПМЕ, който може да се използва в сместа от видове биодизел (60).
 (292)
 За да изчисли подбиването на цените на равнището на всеки производител износител, Комисията първо сравни вноса от Индонезия, който е чист биодизел от палмово масло, с продажбите на чист биодизел от палмово масло на промишлеността на Съюза.
 (293)
 Съответно този вид биодизел, продаван от промишлеността на Съюза, е в пряка конкуренция с биодизела, внасян от Индонезия, в съответствие с доклада на експертната група на СТО относно биодизела от Индонезия (61). Това сравнение обхвана